**ТЕЗИСИ НА ПРАКТИЧЕСКО УПРАЖНЕНИЕ № 5**

**държавен стаж по**

**„социална медицина”**

**ЗА СТУДЕНТИ ОТ МУ – ПЛЕВЕН, РЕДОВНО ОБУЧЕНИЕ**

 **СПЕЦИАЛНОСТ „медицина”**

**шести курс**

**ТЕМА: „МЕДИЦИНСКА ЕКСПЕРТИЗА НА РАБОТОСПОСОБНОСТТА“**

**РАЗРАБОТИЛ:**

**гл. ас. д-р дима цанова, д.м.**

**Гр. Плевен**

**2020 год.**

# Казус 1

На 11 май, след изтичане на работната му смяна, лицето Георги Красимиров Петров на 28 години посещава личния си лекар с оплакване от висока температура, отпадналост и болки в гърлото. При прегледа лекарят установил увеличени тонзили с белезникави налепи по тях и поставил диагноза Ангина лакунарис. Лекарят изписал антибиотична терапия за интравенозно приложение и издал болничен лист на пациента за 5 дни. За извършването на лечебните манипулации пациентът трябвало да посещава веднъж дневно манипулационната в близкото ДКЦ.

1. От коя дата ще бъде издаден болничния лист?
2. Какъв режим на лечение трябва да бъде определен?

# Казус 2

Пациент с пневмония е лекуван 12 дни във вътрешно отделение. Изписан е с подобрение, като лекуващия лекар издал еднолично болничен лист за целия престой в стационара и за 35 дни последващо домашно лечение.

1. Какви грешки е допуснал?
2. Как трябва да се оформи болничния лист за временна нетрудоспособност при този пациент?

# Казус 3

Бременна жена има термин за раждане на 20 август, но раждането става на 27 август. От родилното отделение издали на жената болничен лист за 42 дни от датата на раждането. След изтичането му личния лекар на детето издал болничен лист за гледане на детето за 48 дни.

1. Кой е допуснал грешка в оформянето на болничните листове?
2. Как трябва да се оформят документите за временна неработоспособност при тази жена?

# Казус 4

При преглед на пациент лекарят установил диагноза остър трахеобронхит и издал болничен лист за временна неработоспособност за 5 дни. Поради неповлияване от приложеното лечение, при контролния преглед на петия ден е диагностицирана пневмония. Лекарят издал болничен лист продължение за още 10 дни.

1. Какви грешки е допуснал?
2. Как трябва да се оформят болничните листове за временна неработоспособност в описания случай?